CRD คว้างานสร้างคอนโดฯหรู “อรสิริน” กลางเมืองเชียงใหม่ มูลค่ากว่า 400 ลบ.
CRD คว้างานสร้างคอนโดฯหรู “อรสิริน” กลางเมืองเชียงใหม่ มูลค่ากว่า 400 ลบ.
13 ก.ค. 2563

นายธีรพัฒน์ จิรพิพัฒน์ กรรมการผู้จัดการ บริษัท เชียงใหม่ริมดอย จำกัด (มหาชน) หรือ CRD เปิดเผยว่า บริษัทได้รับงานก่อสร้างโครงสร้างและงานสถาปัตยกรรม มูลค่าประมาณ 400 กว่าล้านบาท โครงการคอนโดมิเนียมระดับลักชัวรี่ ASTRA Sky River จ.เชียงใหม่ ของบริษัท อรสิริน โฮลดิ้ง
ทั้งนี้ CRD มีความภูมิใจและรู้สึกเป็นเกียรติในการมีส่วนร่วมนำความรู้ ความเชี่ยวชาญการก่อสร้างและพัฒนาโครงการอสังหาริมทรัพย์มาประยุกต์ใช้กับโครงการคอนโดมิเนียม ASTRA Sky River ซึ่งมีความโดดเด่น ด้วยแนวคิดการออกแบบสไตล์ Modern ผสมผสานเอกลักษณ์ของความเป็นล้านนา ผนวกกับความเรียบง่าย และหรูหรา ภายในตกแต่งด้วยสไตล์ Modern Luxurious Oriental ใช้วัสดุที่มีคุณภาพ และเป็นที่ยอมรับในระดับสากล
โดยที่ผ่านมา CRD ได้รับความไว้วางใจในการก่อสร้างและพัฒนาโครงการทั้งภาครัฐและเอกชน และโครงการแนวสูงของของอรสิริน อาทิ โครงการคอนโดมิเนียม The Next, Arise Mahidol, The Astra